
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/315/05.09.2006 

	
	
	


A  V  I  Z

asupra proiectului de Lege privind aprobarea ieşirii din vigoare a unor tratate internaţionale în domeniul comerţului şi cooperării economice, Camera Deputaţilor fiind prima Cameră sesizată (PLx 597/03.07.2006)

În conformitate cu prevederile art. 95 şi 115 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare cu proiectul de Lege privind aprobarea ieşirii din vigoare a unor tratate internaţionale în domeniul comerţului şi cooperării economice, Camera Deputaţilor fiind prima Cameră sesizată.

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat proiectul de lege în şedinţa din 5 septembrie 2006.


            Proiectul de lege urmăreşte  îndeplinirea formalităţilor pentru ieşirea din vigoare, prin denunţare, a tratatelor internaţionale enumerate în anexa nr. 1 „Acorduri comerciale” şi anexa nr. 2 „Acorduri de cooperare economică”. Temeiul juridic al ieşirii din vigoare a acordurilor enumerate în anexele 1 şi 2 este reprezentat de art. 6 alin. 10 din Actul privind condiţiile de aderare a Republicii Bulgaria şi a României şi adaptările Tratatelor pe care se întemeiază Uniunea Europeană anexat Tratatului privind aderarea Republicii Bulgaria şi a României la Uniunea Europeană. 


În urma dezbaterilor, membrii Comisiei pentru politică economică, reformă şi privatizare au hotărât cu  unanimitate de voturi aprobarea proiectului de lege, în forma prezentată.
                PREŞEDINTE,


     Mihai Tudose

         SECRETAR






    Vasile Cosmin Nicula
                                                                                                                       


Consilier 

                                                                                                               


        Alina Hodivoianu 

